
Különböző kialakítású szárnyfülek aerodinamikai vizsgálata

1. Bevezetés
A 21. század gazdasági rendszere olyan technológiai megoldásokat igényel, amelyek gazdaságos utas- és teherszállítást biztosítanak, légi úton is. Ennek érdekében a repülőgépgyártók folyamatosan dolgoznak azon, hogy repülőgépeiket a lehető leggazdaságosabban üzemeltethetővé tegyék.
2. A kutatás folyamata
2.1. A kutatás célja
A kutatás célja egy olyan modern, teljesen új szárnyfül tervezése, amely mind formájában, mind méretében és tömegében hozzájárul a modern légiközlekedés gazdaságosabbá tételéhez. Nem elhanyagolható szempont az sem, hogy napjaink egyik meghatározó kérdésében, a környezetbarát üzemelésben is fontos szerepet szeretnénk elérni az üzemanyagfogyasztás csökkentésével. Cél továbbá az is, hogy a szélcsatornás és számítógépes szimulációkat összehasnolítva megállapíthassuk, mennyire ad valóságos eredményeket a számítógépes szimuláció.
2.2. Az ötlet megvalósítása
A kutatás során többféle kialakítású szárnyfület tesztelünk saját építésű szélcsatornámban, majd a mért adatokat összevetjük a számítógépes szimuláció eredményeivel. A szélcsatornás tesztekhez 3D nyomtató segítségével készítjük el a darabokat, így gyakorlatilag bármilyen geometriájú alkatrész gyorsan és viszonylag olcsón előállítható.
3. Összefoglaló
Kutatásom során sikerült validálnom a FloEFD nevű program hatékonyságát, és ennek seítségével különbüző kialakítású szárnyfüleket vizsgálhattam meg. Az aerodinamikai analízis után sikerült megállapítanom, melyik szárnyfül bizonyult a leghatékonyabbnak.



